Diari Oficial de la Generalitat Valenciana


Sumari del DOGV 6165, del 15-12-2009 (2009/13057)

RESOLUCIÓ de 22 d'octubre de 2009, del conseller de Medi Ambient, Aigua, Urbanisme i Habitatge, per la qual s'encomana a l'Entitat Pública de Sanejament d'Aigües Residuals de la Comunitat Valenciana la gestió de l'explotació de les obres de l'estació depuradora d'aigües residuals, col·lector general i bombament d'interconnexió entre l'emissari submarí i EDAR Vinaròs.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6165

Data del DOGV
:   15-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13214


Data del document
:   22-10-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * delegació de poders

RESOLUCIÓ de 22 d'octubre de 2009, del conseller de Medi Ambient, Aigua, Urbanisme i Habitatge, per la qual s'encomana a l'Entitat Pública de Sanejament d'Aigües Residuals de la Comunitat Valenciana la gestió de l'explotació de les obres de l'estació depuradora d'aigües residuals, col·lector general i bombament d'interconnexió entre l'emissari submarí i EDAR Vinaròs. [2009/13071]  
Antecedents de fet  
Les obres corresponents al Projecte d'obres de l'estació depuradora d'aigües residuals, col·lector general i bombament d'interconnexió entre l'emissari submarí i l'EDAR Vinaròs (Castelló) (Exp. núm. 2001/GV/0015), van ser contractades per l'Entitat de Sanejament d'Aigües amb data 29 de juny de 2005, per raó de l'encàrrec de gestió efectuada a favor seu, mitjançant una resolució de data 14 de febrer de 2001, de la Conselleria d'Obres Públiques, Urbanisme i Transport, a l'empara de l'Ordre d'1 d'abril de 1993.  
Concloses les obres, amb data 4 d'agost de 2008 va tenir lloc la recepció d'aquestes i es va iniciar a partir de llavors el corresponent període de garantia, amb una duració de dos anys, durant el qual, i de conformitat amb les condicions del contracte, el contractista està obligat a realitzar l'explotació de les instal·lacions corresponents.  
El proper 4 d'agost del 2010 conclou l'esmentat període de garantia i, per consegüent, el termini d'execució del contracte corresponent a l'explotació de les obres esmentades. Això significa que en aquesta data conclou així mateix la vigència de l'encàrrec de gestió atorgat en el seu dia a l'Entitat de Sanejament d'Aigües, a l'empara de l'Ordre d'1 d'abril de 1993. Així, a l'objecte de garantir el funcionament normal de les instal·lacions, evitant interrupcions en el servei de sanejament i depuració d'aigües residuals del municipi servit, cal efectuar un nou encàrrec de gestió a favor de l'EPSAR, d'acord amb el que estableixen els articles 14.2 (en relació amb la disposició addicional cinquena de la Llei 14/2007, de 26 de desembre, de la Generalitat, de mesures fiscals, de gestió administrativa i financera i d'organització de la Generalitat) i 16.a) de la Llei 2/1992, de 26 de març, de sanejament de les aigües residuals de la Comunitat Valenciana.  
Fonaments de dret  
L'article 15 de la Llei 30/1992, de 26 de novembre, de règim jurídic de les administracions públiques i del procediment administratiu comú (en endavant LRJPAC), disposa que la realització d'activitats de caràcter material, tècnic o de serveis de la competència dels òrgans administratius o de les entitats de dret públic pot ser encomanada a altres òrgans o entitats de la mateixa o de distinta administració, per raons d'eficàcia, o quan no es tinguen els mitjans tècnics idonis per a efectuar-les; com també, que l'encàrrec de gestió entre òrgans administratius o entitats de dret públic pertanyents a la mateixa administració, ha de formalitzar-se en els termes que establisca la seua normativa, i que en tot cas perquè siga eficaç ha de ser publicat en el diari oficial corresponent.  
A aquest respecte, la Llei 2/1992, de 26 de març, de sanejament de les aigües residuals de la Comunitat Valenciana determina en l'article 3 que correspon a la Generalitat entre altres atribucions, l'explotació de les instal·lacions i serveis que promoga directament; com també que la Generalitat pot utilitzar qualsevol mecanisme conveniat, concertat, organitzatiu o funcional, en el cas que això contribuïsca a millorar l'eficàcia de la gestió pública.  
En aquest sentit, l'esmentada llei concep l'Entitat de Sanejament d'Aigües Residuals de la Comunitat Valenciana, com una entitat de dret públic de la Generalitat de caràcter instrumental, en l'objecte de la qual inclou la gestió, l'explotació d'instal·lacions i serveis, i l'execució d'obres de tractament, depuració i, si és el cas, reutilització d'aigües depurades; i en l'article 16.a), li atribueix, entre altres funcions, la de gestionar l'explotació de les instal·lacions i executar les obres de sanejament i depuració que l'administració de la Generalitat determine, com també aquelles altres que li puguen encomanar les entitats locals o altres organismes.  
Finalment, d'acord amb l'article 3.5 del Decret 139/2009, de 18 de setembre, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, l'Entitat de Sanejament d'Aigües Residuals de la Comunitat Valenciana es troba actualment adscrita a aquesta Conselleria.  
Per aquesta raó, de conformitat amb el que estableixen l'article 15 de la Llei 30/1992, de 26 de novembre, l'article 16.a) de la Llei 2/1992, de 26 de març, article 28 de la Llei 5/1983, de 30 de desembre, de Govern Valencià, i article 3.5 de l'esmentat Decret 139/2009, de 18 de setembre, resolc:  
Encomanar a l'Entitat de Sanejament d'Aigües Residuals de la Comunitat Valenciana la gestió de l'explotació de les obres de l'estació depuradora d'aigües residuals, col·lector general i bombament d'interconnexió entre l'emissari submarí i l'EDAR Vinaròs (Castelló), amb efecte a partir del dia 4 d'agost del 2010.  
Contra aquesta resolució, que posa fi a la via administrativa, pot interposar, amb caràcter potestatiu, recurs de reposició davant del mateix òrgan que la dicta, en el termini d'un mes comptador des de l'endemà de la notificació, de conformitat amb els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú (en endavant (LRJPAC); o bé impugnar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, des de l'endemà de la notificació, d'acord amb l'article 46 de la Llei 29/1998, reguladora de la jurisdicció contenciosa administrativa, tot això sense perjudici que puga exercir-se qualsevol altre recurs que s'estime convenient.  
València, 22 d'octubre de 2009.- El conseller de Medi Ambient, Aigua, Urbanisme i Habitatge i vicepresident tercer del Consell: Juan Gabriel Cotino Ferrer.